Միևնույն ժամանակ հատկանշական է, որ հանրաքվեի արդյունքները բավականին ուրախալի էին երկրի կառավարության և գործարար շրջանակների համար, քանի որ նման օրենքի ընդունման դեպքում ապառնալիքի տակ կհայտնվեր Շվեյցարիայում գործող սոցիալական ապահովագրության համակարգը: Մասնավորապես նշվում է, որ ցածր եկամուտ ունեցող աշխատավորները կկորցնեին աշխատելու մոտիվացիան և կավելանար ստվերային զբաղվածությունը: Այս ամենի արդյունքում շվեյցարական տնտեսությունում տեղի կունենար հավասարակշռության խախտում և այն կկորցներ իր մրցունակությունը: Շվեյցարացի փորձագետների կարծիքով՝ այս հանրաքվեում հաղթեց իրատեսությունը: Միևնույն ժամանակ հարկ է նշել, որ երաշխավորված եկամուտ հատկացնելու վերաբերյալ նախաձեռնության հեղինակները նախօրեին կայացած հանրաքվեի արդյունքները բնավ պարտություն չեն համարում, քանի որ շվեյցարացիները ստիպված եղան մտածել այդ հարցի շուրջ, և, ըստ նրանց, այդ թեմայով հետագա հանրաքվեներն ավելի շատ աջակիցներ կունենան: